จู่ๆอยากกินแซลมอนขึ้นมาซะงั้น พอดีกับพักอยู่แถวเซนทรัลลลาดพร้าวพอดี เลยตรงดิ่งไป zen ทันที วันนี้ไปทาน2คน สั่งมา2อย่าง ข้าวหน้าปลาแซลมอนกับซูชิหน้าแซลม่อน ทั้ง2อย่าง เสิร์ฟพร้อมเครื่องเคียงและซุปมิโสะ เครื่องเคียงวันนี้ก็คือสลัดผักซอสญี่ปุ่นกับกิมจิ ชอบกิมจิกับน้ำซุปที่นี่มาก อร่อยเลิศ แต่หลังๆมานี่รู้สึกจะเค็มไปหน่อยนะ อิอิ ... ส่วนแซลมอนยังคงสดเหมือนเดิมมม สุดยอดเลยยย >< แต่ไหงทำไมวันนี้ซูชิหน้าแซลมอนได้ช้ามากกกกก ช้าแค่ไหนก็นึกดูนะคะว่าคุณแฟนทานข้าวหน้าปลาแซลมอนหมดไปแล้ว TT ซูชิก็ยังไม่มา พอเริ่มโมโหปุ๊บ ... มาเสิร์ฟปั๊ป ทันเวลาพอดีเลยนะคะ // ปกติมาทานประจำก็จะสั่งชาเขียวร้อน-เย็น ตามสภาพอุณภูมิของร่างกาย ๕๕๕ เมื่อก่อนชาเขียวฟรีๆๆๆ ! รีฟิลไม่อั้นนนน ! มาครั้งนี้เห็นเมนู จาน ถ้วยเปลี่ยนไป เลยถามพนักงานว่าเปลี่ยนเมนูแล้วขึ้นราคาด้วยเหรอคะ พนักงานบอกเปลี่ยนรูปแบบ ขึ้นราคาด้วยค่ะ ส่วนชาเขียวนั้นนน คิดแก้วละ 35 บาทจ้า ! ที่เหมือนเดิมคือ รีฟิลไม่อั้น ปล.หลังๆมานี้ไม่ปลื้มกับzenเพราะเปลี่ยนรูปแบบเมนูบ่อยมากแล้วขึ้นราคาทุกครั้ง แต่ครั้งนี้โหดกว่าทุกครั้งจริงๆ